10:52 ત્રણ રાજ્યોમાં ભાજપને મોટો ફટકો

તેલંગણા અને મિઝોરમ ચૂંટણી પરિણામો સ્પષ્ટ થઈ ચૂક્યાં છે. 

તેલંગણામાં 119 બેઠકો માટે થયેલા મતદાનમાં સ્થાનિક પક્ષ ટીઆરએસ 88 બેઠકો મેળવી પોતાની જીત નોંધાવી છે. અહીં હાલના મુખ્ય મંત્રી કે. ચંદ્રશેખર રાવની સૌથી મોટી જીત છે.

બીજી તરફ મિઝોરમમાં મિઝો નેશનલ ફ્રંટને બહુમતી મેળવી જીત નોંધાવી છે.

રાજસ્થાનમાં કૉંગ્રેસ 99 બેઠકો અને ભાજપે 73 બેઠકો જીતી લીધી છે. અહીં બીએસપી 6 બેઠકો જીતી શકી છે. આઈએનડી 13, આરએલડી 1 અને અન્ય પક્ષને 7 બેઠકો મળી છે. 

રાજસ્થાનમાં સરકાર રચવા માટે 199 બેઠકોમાંથી 100 બેઠકોની આવશ્યક્તા છે.

છત્તીસગઢમાં કૉંગ્રેસે 48 બેઠકો જીતી લીધી છે જ્યારે ભાજપે 7 અને બીએસપી 1 બેઠક જીત્યું છે. મતલબ કે અહીં કૉંગ્રેસની સરકાર બની છે.

મધ્ય પ્રદેશમાં સરકાર બનાવવા માટે 230 બેઠકોમાંથી 116 બેઠકોની જરૂર છે. અહીં કૉંગ્રેસે 100 બેઠકો જીતી લીધી છે અને 15 બેઠકો પરથી તેઓ આગળ છે. 

ભાજપે 93 બેઠકો જીતી લીધી છે અને 15 બેઠકો પરથી તેઓ આગળ ચાલી રહ્યા છે. હજુ મધ્ય પ્રદેશનું ચિત્ર સ્પષ્ટ નથી થયું. 

આ સાથે જ અમે આ અપડેટ્સ અહીં પર સમાપ્ત કરીએ છીએ. 

22:09 વડા પ્રધાન મોદીએ ... બીજા 4000 અક્ષરો માટે લેખ ચાલુ રાખો:
કૉંગ્રેસને શુભેચ્છા પાઠવી

પાંચ રાજ્યોની વિધાનસભા ચૂંટણીમાં તેલંગણા અને મિઝોરમમાં ચિત્ર સ્પષ્ટ થઈ ચૂક્યું છે. જ્યારે રાજસ્થાન, મધ્ય પ્રદેશ અને છત્તીસગઢમાં હજુ મતગણતરી ચાલું છે પરંતુ કૉંગ્રેસ પક્ષનું પલળું ભારે જણાઈ રહ્યું છે.

કૉંગ્રેસ તરફી પરિણામોને જોતા વડા પ્રધાન મોદીએ ટ્વિટર પર કૉંગ્રેસને શુભેચ્છા પાઠવી છે.

તેમણે ટ્વીટ કર્યું, "હું કૉંગ્રેસ જીત બદલ શુભેચ્છા પાઠવું છું. સાથે જ તેલંગણામાં જીત બદલ કેસીઆર ગારુ અને મિઝોરમમાં જીતેલા મિઝો નેશનલ ફ્રંટને શુભેચ્છા પાઠવું છું."

"અમે જનમતને આવકારીએ છીએ. આ સાથે જ છત્તીસગઢ, મધ્ય પ્રદેશ અને રાજસ્થાનની જનતાનો પણ આભાર કે અમને તેમની સેવા કરવાની તક મળી."

મોદીએ એવું પણ લખ્યું કે ભાજપના કાર્યકરોએ દિવસ-રાત મહેનત કરી છે, તેમને સલામ. જીત અને હાર જીવનનો ભાગ છે.

21:42 ધાર્યા કરતાં અલગ પરિણામો આવ્યાં: અરુણ જેટલી

પાંચ વિધાનસભાની ચૂંટણીમાં ભાજપને જોરદાર ફટકો પડ્યો છે. કૉંગ્રેસના વરિષ્ઠ નેતા અને દેશના નાણાપ્રધાન અરુણ જેટલીએ આ અંગે પોતાનો મત જાહેર કર્યો છે.

જેટલીએ કહ્યું, "પરિણામ અમારી અપેક્ષાથી અલગ આવ્યાં છે. હાલમાં અમારે થોભી વિશ્લેષણ કરવાની જરૂર છે. છત્તીસગઢ અને મધ્ય પ્રદેશમાં અમે 15 વર્ષથી સત્તામાં હતા. મને નથી લાગતું કે આ પરિણામો પાછળ વિરોધી લહેર હોય."

21:15 વસુધંરા રાજેએ કૉંગ્રેસને શુભેચ્છા પાઠવી

રાજસ્થાનમાં ધીમે-ધીમે ચિત્ર સ્પષ્ટ થઈ રહ્યું છે. અત્યાર સુધીમાં કૉંગ્રેસે 96 બેઠકો જીતી લીધી છે અને ત્રણ બેઠકો પરથી તે આગળ ચાલી રહ્યો છે. 

બીજી તરફ ભાજપે 73 બેઠકો જીતી લીધી છે.

આ પરિણામો બાદ રાજસ્થાનનાં મુખ્ય મંત્રી વસુંધરા રાજેએ પત્રકારો સાથેની વાતચીતમાં જણાવ્યું, "હું કૉંગ્રેસને શુભેચ્છા પાઠવું છું. હું આ જનમતને આવકારું છું. ભાજપે પાચં વર્ષમાં જનતા માટે ઘણાં કાર્યો કર્યાં છે. મને આશા છે કે આગામી સમયમાં પક્ષ યોગ્ય નીતિઓ અપનાવી કામ કરશે."

20:38 મધ્ય પ્રદેશમાં નિરીક્ષક તરીકેકૉંગ્રેસના વરિષ્ઠ નેતાઓની નિયુક્તિ

મધ્ય પ્રદેશમાં ભાજપ અને કૉંગ્રેસ વચ્ચે રસાકસી જામી છે. કૉંગ્રેસ 112 બેઠકો જ્યારે ભાજપ 110 બેઠકો સાથે આગળ ચાલી રહ્યા છે. અહીં બીએસપી અથવા સ્વતંત્ર ઉમેદવારો નિર્ણાયક ભૂમિકા ભજવી શકે છે. 

આ બધાની વચ્ચે મધ્ય પ્રદેશમાં કટોકટીની સ્થિતિ માટે નિરીક્ષક તરીકે કૉંગ્રેસે વરિષ્ઠ નેતા એ. કે. એન્ટોની નિયુક્તિ કરી છે, જ્યારે છત્તીસગઢ માટે મલ્લીકાર્જુન ખગડેની નિયુક્તિ કરી છે.

છત્તીસગઢમાં...